----

----

I Informācija

Komisija

----

Euro maiņas kurss (1)

2005. gada 29. septembris

(2005/C 240/01)

1 euro= 

----

(1)

Datu avots: atsauces maiņas kursu publicējusi ECB.

----

----

Komisijas paziņojums saistībā ar Padomes 1993. gada 14. jūnija Direktīvas 93/42/EEK īstenošanu par medicīnas ierīcēm īstenošanu

(2005/C 240/02)

(Dokuments attiecas uz EEZ)

(Saskaņoto standartu nosaukumu un numuru publicēšana saskaņā ar direktīvu)

PIEZĪME:

Sīkāka informācija par saskaņotajiem standartiem Internet tīklā ir atrodama adresē:

http://europa.eu.int/comm/enterprise/newapproach/standardization/harmstds/

----

(1)  ESO: Eiropas standartizācijas organizācijas:

(2)OV L 204, 21.7.1998., 37. lpp.

(3)OV L 217, 5.8.1998., 18. lpp.

----

----

Komisijas paziņojums saistībā ar Eiropas Parlamenta un Padomes 1998. gada 27. oktobra Direktīvas 98/79/EK īstenošanu par medicīnas ierīcēm, ko lieto in vitro diagnostikā īstenošanu

(2005/C 240/03)

(Dokuments attiecas uz EEZ)

(Saskaņoto standartu nosaukumu un numuru publicēšana saskaņā ar direktīvu)

PIEZĪME:

Sīkāka informācija par saskaņotajiem standartiem Internet tīklā ir atrodama adresē:

http://europa.eu.int/comm/enterprise/newapproach/standardization/harmstds/

----

(1)  ESO: Eiropas standartizācijas organizācijas:

(2)OV L 204, 21.7.1998., 37. lpp.

(3)OV L 217, 5.8.1998., 18. lpp.

----

----

Valsts atbalsts ir atļauts saskaņā ar EK Līguma 87. un 88. panta noteikumiem

Gadījumi, pret kuriem Komisijai nav iebildumu

(2005/C 240/04)

(Dokuments attiecas uz EEZ)

Lēmuma pieņemšanas diena: 20.4.2005.

Dalībvalsts: Francija

Atbalsta Nr.: E10/2005

Nosaukums: Abonentmaksa par radio — Francija

Mērķis: Francijas sabiedriskās raidorganizācijas France Télévision finansējums

Juridiskais pamats: Loi no 49-1032 du 30 juillet 1949

Budžets: apjoms ikgadēji mainās

Ilgums: minētie tiesību akti veido pamatu sabiedriskās raidorganizācijas France Télévision pastāvīgajam finansējumam

Cita informācija: Komisijas lēmums, ar ko nosaka, ka valsts atbalsts ko sniedz France Télévision ir pastāvošs valsts atbalsts Regulas 659/99 1. panta b) apakšpunkta nozīmē. Pēc Komisijas pieprasījuma Francijas iestādes ir apņēmušās grozīt dažus aspektus sabiedriskās raidorganizācijas finansēšanas shēmā, lai nodrošinātu tās pašreizējo saderību ar kopējo tirgu

Lēmuma teksts autentiskā(s) valodā(s), no kura ir izņemta konfidenciālā informācija, ir pieejams šajā tīmekļa vietnē:

http://europa.eu.int/comm/secretariat_general/sgb/state_aids/

Lēmuma pieņemšanas datums: 30.3.2005.

Dalībvalsts: Luksemburga

Atbalsta Nr.: N205 C/2004 un N205 D/2004

Nosaukums: Ietvarlikums par atbalstiem mazo un vidējo uzņēmumu sektorā

Mērķis: Vides aizsardzība; I&A darbību veicināšana

Juridiskais pamats: loi portant création d'«un cadre général des régimes d'aides en faveur du secteur des classes moyennes»

Budžets: 1 miljons EUR (vides aizsardzība) un 500 000 EUR (I&A)

Atbalsta intensitāte vai apjoms: 

Darbības laiks: 6 gadi

Lēmuma teksts autentiskā(s) valodā(s), no kura ir izņemta konfidenciālā informācija, ir pieejams šajā tīmekļa vietnē:

http://europa.eu.int/comm/secretariat_general/sgb/state_aids/

Lēmuma pieņemšanas diena: 20.4.2004.

Dalībvalsts: Lielbritānija

Atbalsta Nr.: N 206/2003

Nosaukums: Jūras kravu pārvadājumu dotācija (Waterborne Freight Grant (WFG))

Mērķis: Veicināt pāreju no kravas pārvadājumiem pa ceļiem uz kravu pārvadājumiem pa ūdeni, piešķirot atbalstu attiecībā uz jauniem/esošiem piekrastes, jūras, tuvjūras un iekšējo ūdensceļu transporta pakalpojumiem ar nosacījumu, ka tajos izvairās no kravas automašīnu izmantošanas, un ka tie rada ieguvumus apkārtējai videi Lielbritānijā

Juridiskais pamats: Transport Act 2000, section 272; Transport (Scotland) Act 2001, section 71

Budžets: Kopējais budžets 60 miljonu sterliņu mārciņu apmērā tiks nodrošināts kravas pārvadājumu dotāciju shēmai un jūras kravu pārvadājumu dotāciju shēmai

Ilgums: 6 gadi

Cita informācija: Šī shēma papildina jau esošo kravas pārvadājumu dotāciju shēmu (Freight Facilities Grant (FFG)) (1)

Lēmuma teksts autentiskā(s) valodā(s), no kura ir izņemta konfidenciālā informācija, ir pieejams šajā tīmekļa vietnē:

http://europa.eu.int/comm/secretariat_general/sgb/state_aids/

Lēmuma pieņemšanas datums: 20.4.2004.

Dalībvalsts: Francija

Atbalsta Nr.: N 312/2003

Nosaukums: Finansējuma veida uzlabošana Centres Techniques Industriels (CTI) un Centres Professionnels de Développement Technique (CPDE)

Mērķis: Veicināt mehāniskos produktus, patēriņa preces un celtniecības materiālus. (Patēriņa preces, mehāniskie produkti, celtniecības materiāli)

Juridiskais pamats: loi 2001-692 du 1er août 2001 et loi de finance annuelle

Ilgums: Sākot no dienas, kad Komisija devusi atļauju, līdz 2004. gada 31. decembrim

Cita informācija: Saņēmējs: CTI un CPDE patēriņa preču, mehānisko produktu un celtniecības materiālu nozarē

Lēmuma teksts autentiskā(s) valodā(s), no kura ir izņemta konfidenciālā informācija, ir pieejams šajā tīmekļa vietnē:

http://europa.eu.int/comm/secretariat_general/sgb/state_aids/

Pieņemšanas diena: 3.3.2005.

Dalībvalsts: Vācija (Saksija)

Atbalsta numurs: N 548/04

Nosaukums: Jaunu vai novatorisku produktu un metožu attīstība Saksijā (shēmas NN 32/98 pagarinājums)

Mērķis: Pētniecība un attīstība

Juridiskais pamats: Förderrichtlinie des Sächsischen Staatsministeriums für Wirtschaft und Arbeit über die Gewährung von Zuwendungen für Projekte zur Entwicklung neuer oder neuartiger Produkte und Verfahren im Freistaat Sachsen (Einzelbetriebliche Projektförderung) vom 7. Februar 2001;

Vorläufige Sächsische Haushaltsordnung (SäHo) vom 19. Dezember 1990;

Vorläufige Verwaltungsvorschrift zu §§ 23, 44 SäHo

Budžets: EUR 225 miljoni

Intensitāte vai apjoms: 50 % rūpnieciskai pētniecībai; 25 % pirimskonkurences attīstībai; plus 10 % piemaksa maziem un vidējiem uzņēmumiem (attiecīgā gadījumā); plus 10 % piemaksa par efektīvu sadarbību starp sabiedriskām pētniecības un attīstības iestādēm un uzņēmumiem

Ilgums: no 2005. gada 1. janvāra līdz 2009. gada 31. decembrim

Lēmuma teksts autentiskā(s) valodā(s), no kura ir izņemta konfidenciālā informācija, ir pieejams šajā tīmekļa vietnē:

http://europa.eu.int/comm/secretariat_general/sgb/state_aids/.

Pieņemšanas datums: 21.6.2005.

Dalībvalstis: Itālija

Atbalsta Nr.: N 582/04

Nosaukums: Valsts atbalsts biodegvielas ražošanas sekmēšanai/Nodokļu priekšrocība

Mērķis: Vides aizsardzība

Juridiskais pamats: Art. 21 par. 6 del Decreto Legislativo 25 ottobre 1995 n. 504; legge del 30.12.2004 n. 311 (finanziaria 2005)

Atbalsta intensitāte vai lielums: EUR 561 267 000

Ilgums: Līdz: 30.6.2010

Lēmuma teksts autentiskā(s) valodā(s), no kura ir izņemta konfidenciālā informācija, ir pieejams šajā tīmekļa vietnē:

http://europa.eu.int/comm/secretariat_general/sgb/state_aids/

Lēmuma pieņemšanas datums: 14.7.2004.

Dalībvalsts: Apvienotā karaliste (Velsa)

Atbalsta Nr.: N 597/2003

Nosaukums: Kokmateriālu enerģētikas uzņēmējdarbības shēma

Mērķis: Shēmas mērķis ir veicināt kokmateriālu izmantošanu kā atjaunojamu enerģijas avotu Velsā. Tā finansē projektus, lai atbalstītu kokmateriālu kurināmā tirgus attīstību Velsā

Juridiskais pamats: 1967 Forestry Act

Budžets: 6 milj. GBP (9 milj. EUR) visa shēmas laika posmā

Atbalsta intensitāte vai apjoms: Līdz 40 % no attaisnotajām izmaksām ar 5 % balvu reģionos, uz kuriem attiecas 87. panta 3. punkta c) apakšpunkts, un 10 % reģionos, uz kuriem attiecas 87. panta 3. punkta a) apakšpunkts. Vēl 10 % paredzēti MVU

Ilgums: 3 gadi (līdz 2007. gada septembrim)

Lēmuma teksts autentiskā(s) valodā(s), no kura ir izņemta konfidenciālā informācija, ir pieejams šajā tīmekļa vietnē:

http://europa.eu.int/comm/secretariat_general/sgb/state_aids/

Lēmuma pieņemšanas diena: 3.5.2005.

Dalībvalsts: Beļģija (Flandrija)

Atbalsta numurs: N 608/2004

Nosaukums: Termoelektrocentrāles sertifikāti

Mērķis: Vides aizsardzība (Enerģētika)

Juridiskais pamats: Besluit van de Vlaamse regering van 5 maart 2004 houdende de openbaredienstverplichting ter bevordering van de elektriciteitsopwekking in kwalitatieve warmtekrachtinstallaties

Atbalsta intensitāte: Pasākums nav atbalsts

Lēmuma teksts autentiskā(s) valodā(s), no kura ir izņemta konfidenciālā informācija, ir pieejams šajā tīmekļa vietnē:

http://europa.eu.int/comm/secretariat_general/sgb/state_aids/

----

(1)  N 649/2001 — Apvienotā Karaliste — Kravas pārvadājumu dotācija (Freight Facilities Grant); Komisijas 2001. gada 20. decembra lēmums

----

----

Reģistrācijas pieprasījuma publicēšana Regulas (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību 6. panta 2. punkta nozīmē

(2005/C 240/05)

Šī publikācija dod tiesības iesniegt iebildumus minētās regulas 7. un 12.d panta nozīmē. Visi iebildumi, kas attiecas uz šo pieprasījumu, ir jāiesniedz ar dalībvalsts kompetentās iestādes, VTO dalībvalsts vai saskaņā ar 12. panta 3. punktu atzītas trešās valsts starpniecību sešu mēnešu laikā no publicēšanas dienas. Publikācijas pamatojumam jo īpaši izmanto 4.6. punktu, ar ko atzīst, ka pieprasījums ir pamatots Regulas (EEK) Nr. 2081/92 nozīmē.

KOPSAVILKUMS

PADOMES REGULA (EEK) Nr. 2081/92

“CAROTA DELL'ALTOPIANO DEL FUCINO”

EK Nr.: IT/00270/21.01.2003

ACVN ( ) AĢIN (X)

Šim kopsavilkumam ir informatīvs raksturs. Lai iegūtu pilnīgu informāciju, interesenti, un jo īpaši šeit minēto ACVN vai AĢIN produktu ražotāji, tiek aicināti iepazīties ar specifikācijām pilnā redakcijā, kas ir pieejamas vai nu konkrētā valstī, vai kompetentos Eiropas Komisijas dienestos (1).

1.   Dalībvalsts kompetentā iestāde:

2.   Pieteikuma iesniedzēja grupa:

2.1.   Nosaukums: Consorzio di Tutela e valorizzazione degli ortaggi dell'altopiano del Fucino

2.2.   Adrese: 

2.3.   Sastāvs: ražotāji/pārstrādātāji (x) citi ( )

3.   Produkta veids:

1.6. klase. Svaigi un pārstrādāti augļi, dārzeņi un — Burkāni

4.   Specifikācijās sniegtais apraksts:

(prasību kopsavilkums atbilstīgi 4. panta 2. punktam)

4.1.   Nosaukums: “Carota dell'Altopiano del Fucino”

4.2.   Apraksts: ar AĢN nosaukumu “Carota dell'Altopiano del Fucino” apzīmē Daucus carota L. sugas šādu šķirņu burkānus: MAESTRO (Vilmorin), PRESTO (Vilmorin), CONCERTO (Vilmorin), NAPOLI (Bejo), NANDOR (Clause) un DORDOGNE (SG).

Produktam ir jābūt šādām īpašībām.

Forma: cilindriska ar noapaļotu galu, bez spurgaliņām.

Krāsa: koši oranža, ieskaitot pamatni.

Sastāvs:

saharoze >3 %;

beta karotīns >100 mg/kg;

askorbīnskābe >5 mg/kg;

olbaltumvielas >1,2 %;

šķiedra >1,2 %.

Fizikālās īpašības: kraukšķīgs mīkstums, tīri pārlūzt.

Visām šķirnēm pārdošanas klasei ir jābūt Extra un Prima.

4.3.   Ģeogrāfiskā teritorija: “Carota dell'Altopiano del Fucino” ražošanas teritorija ir viss Altopiano del Fucino apgabals.

Tā ārējā robeža ir noteikta pēc Strada Provinciale Circonfucense un ietver zemes gabalus, kas ir sadalīti ar saimniecību ceļiem un numurētiem zemesgabaliem, kas ietilpst sekojošās L'Aquila provinces pašvaldībās: Avezzano un apkārtējie ciemati, Celano un apkārtējie ciemati, Cerchio, Aielli, Collarmele, Pescina un apkārtējie ciemati, S. Benedetto dei Marsi, Gioia nei Marsi un apkārtējie ciemati, Lecce dei Marsi, Ortucchio, Trasacco un Luco dei Marsi.

4.4.   Izcelsmes apliecinājums: burkānu audzēšana laukā tika uzsākta Altopiano del Fucino 1950. gadā. No ražas gūtie ievērojamie ienākumi piesaistīja zemnieku uzmanību, un tie iekļāva burkānus Altopiano del Fucino tradicionālajā klasiskajā augu sekā.

Papildus ekonomiskajam guvumam burkānu audzēšana palielināja augu sekas cikla garumu, ievērojami samazinot tādas problēmas kā augu slimību izplatība vai augsnes noguruma parādība, kas izraisīja daudzas problēmas ar kultūraugiem Fucino apkārtnē. Šeit ir jāuzsver, ka pareizas augu sekas ievērošana, kas pašreiz ir orientēta uz cukurbiešu un kartupeļu nematožu kontroli, arī ir bijusi iespējama, pateicoties tieši burkānu ieviešanai, pretēji agrākai pieejai, kad tika izmantoti dezinficējoši nematicīdi.

Pateicoties šīs kultūras audzēšanas panākumiem, tā kļuva par galveno kultūru Altopiano del Fucino dārzeņkopības nozarē, par ko liecina arī tās popularitāte un slava vietējā un ārvalstu tirgū. Šī slava provocē daudzus ražotājus izmantot nosaukumu “Fucino”, tirgojot tādus produktus, kas nāk no citiem ražošanas apvidiem. Tas nozīmē, ka pastāv nepieciešamība garantēt produkta izcelsmi, piemērojot procedūras, kas nodrošina ražošanas fāžu izsekojamību un Fucino burkānu audzēšanai izmantoto teritoriju un audzētāju pārbaudes, datus reģistrējot speciālos reģistros. Pārbaudes jāveic Lauksaimniecības un mežsaimniecības politikas ministrijā akreditētai kontroles iestādei, kas pārbauda arī AĢN “Carota dell'Altopiano del Fucino” atbilstību noteiktajai produkta specifikācijai.

4.5.   Ražošanas metode: ražošanas tehnika neatšķiras no parastajām burkānu audzēšanas metodēm, kurās var atšķirt sekojošus posmus.

Sējvietas sagatavošana, kas ietver aršanu, kultivēšanu augsnes virskārtas sasmalcināšanai, pierullēšanu un mēslošanu, neizmantojot kūtsmēslus (lai novērstu saknes tumšošanos, ko izraisa organisko vielu trūdēšana veģetācijas cikla laikā).

Sēšana ir pilnībā mehanizēta, panākot viendabīgu sēklu sadalījumu un optimālu augu blīvumu. Sēklas sēj rindās ar 35-40 cm starprindu attālumu, bet rindā sēklas sēj 5-7 cm platās joslās, vai alternatīvi — nepārtrauktās dubultās rindās. Sēklu sēšanas dziļums ir 0,5-1,5 cm.

Augu sekai jānotiek ar vismaz četru gadu ciklu.

Audzēšanas tehnoloģijas parasti ir mehanizētas.

Vagošanu veic vismaz vienu reizi kaitēkļu apkarošanas un augsnes irdināšanas nolūkā, lai sakne varētu attīstīties brīvi bez saspiešanās un izliekumiem. Uzrušina arī ne mazāk kā vienu reizi, lai pamatne nepaliktu zaļa.

Regulāri jāveic laistīšana ar mērenu ūdens daudzumu, kas nepārsniedz 400 m3/ha vienā laistīšanas reizē, izmantojot smidzinātājus. Vasaras periodā (jūlijā un augustā) laistīšanu, ja tāda ir nepieciešama, veic nakts laikā vai, vēlākais, agri no rīta.

Ražu novāc atkarībā no burkānu gatavības pakāpes atbilstoši produkta nolūkam un iepakojuma veidam. To dara, ievērojot Kopienas tiesību aktos noteiktās kvalitātes prasības un 4.2. punktā aprakstītās īpašības.

Ja produkts ir paredzēts konservēšanai, to novāc tikai pēc pilnīgas gatavības pakāpes sasniegšanas un tikai pēc kultūrai noteiktā veģetācijas perioda beigām, ņemot vērā laika apstākļus, nolūkā saglabāt un uzturēt kvalitātes un organoleptiskās īpašības. Vasaras periodā (jūlijā un augustā) novākšanu veic agri no rīta vai vēlu pēcpusdienā, lai novērstu produkta atrašanos saules iedarbībā.

Pēc burkānu novākšanas tos četru stundu laikā jānogādā apstrādes centros, kur pirms mazgāšanas un fasēšanas tos atdzesē, lai saglabātu kraukšķīgumu, mizas krāsu un aromātu.

4.6.   Saikne: Produkta plašā izplatība cilmes teritorijā sekmēja saistīto aktivitāšu attīstību, veidojoties burkānu sagatavošanas un fasēšanas uzņēmumiem, tai skaitā pārstrādes rūpnīcām, kas ražo grieztos burkānus un burkānu sulu. Tas viss veicināja sistēmas rašanos, kuras pamatā ir lielisko novada augsnes un klimatisko apstākļu apvienojums ar nozarē strādājošo darbinieku, gan zemnieku, gan tirgotāju, augsto specializācijas līmeni un pārstrādes uzņēmumu labklājība, kopīgiem spēkiem rūpējoties par novada dārzeņkopības labās slavas saglabāšanu.

Altopiano del Fucino novads, kas ir īpaši pazīstams ar savu dārzeņkopību, atrodas Itālijas dienvidu vidienē, reģionā, kas ir zināms kā Regione dei Parchi (parku rajons), Abruzzo.

Reģions pilnībā atrodas līdzenumā 700 m augstumā virs jūras līmeņa 16 000 hektāru platībā, to ieskauj kalni, kuriem ir īpaša ekoloģiska nozīme, proti, Abruzzo Nacionālais parks, Velino-Sirente parks un virsotnes Ernici un Simbruini.

Reģiona lauksaimniecības tradīcijas sakņojas ne agrāk kā 19. gadsimta beigās, kad Princis Alessandro Torlonija nosusināja ūdenstilpni, kuru uzskatīja par Itālijas trešo lielāko ezeru Il Lago del Fucino (Fucino ezers).

Ņemot šo vērā, Altopiano del Fucino var definēt kā “jaunu, ļoti produktīvu un nepiesārņotu zemi”, kura, pateicoties augsnes kvalitātei un īpaši labvēlīgiem klimatiskajiem apstākļiem, piešķir tajā audzētiem dārzeņiem unikālas organoleptiskās un uztura īpašības, kuras ir atzinuši un novērtējuši Eiropas patērētāji.

Augsne ir smilšmāls ar augstu aktīvā kaļķa saturu; pH atrodas starp vāji sārmainu un sārmainu ar lielu organisko vielu līmeni, ko var paskaidrot ar bagātīgu mēslošanu ar kūtsmēsliem, kuru Fucino zemnieki veic katru otro gadu.

Klimatu ietekmē apkārtējās kalnu ķēdes, augstums un relatīvais mitrums, ko nodrošina blīvais kanālu tīklojums, kas apgādā laukus ar ūdeni audzēšanas sezonā un savāc pārmērīgo ūdens daudzumu ziemā. Ir būtiski, ka ziemas ir bargas un lietainas, bet vasarā viss reģions atrodas karstuma ietekmē, galvenokārt jūlijā un līdz augusta pusei, un augstā izvietojuma dēļ pastāv lielas svārstības starp gaisa temperatūru dienā un naktī.

Pēc zemes atgūšanas Altopiano del Fucino lauksaimniecības prakse sākās, audzējot kartupeļus un cukurbietes, kam sekoja citas kultūras, tai skaitā burkāni, ne vien, lai panāktu labāku augu seku, bet arī, lai paplašinātu zemnieku specializāciju, veicinot viņu pašu iniciatīvu.

Burkāns ir Fucino novada galvenā kultūra, daļēji pateicoties unikālajām īpašībām, kuras tas saņem no pašas zemes.

Tieši ļoti irdenās un nestrukturētās augsnes dēļ Fucino apgabalā audzētie burkāni izceļas ar savu formu, kas parasti ir cilindriska ar noapaļotu galu, bez spurgaliņām un ar nedziļām lakstu spraukuma vietām, ar gludu mizu un intensīvi oranžu krāsu visā sakneņa garumā. Citas īpašības ir attiecināmas uz auga uzturvielām: burkāniem no Altopiano del Fucino piemīt augsts, labi sabalansēts askorbīnskābes līmenis (5 mg/kg) un kopējais cukuru saturs. Ogļhidrātu saturs ir virs vidējā līmeņa, olbaltumvielas veido 1,2 %, bet šķiedru saturs (1,8 %) uzlabo mikroelementu (kalcijs, dzelzs, fosfors un nātrijs) uzsūkšanās spēju.

“Carota dell'Altopiano del Fucino” vitamīnu sastāvs ir vēl viena tipiska iezīme, kas padara šo produktu atšķiramu no citiem, — tiamīna, riboflavīna un jo īpaši karotīna (> 100 mg/kg) saturs ir ļoti augsts.

4.7.   Kontroles iestāde: 

4.8.   Etiķetēšana: Produktu drīkst tirgot atbilstošā jaunā iepakojumā, izgatavotā no koksnes, kartona vai plastikāta, identificētā ar atbilstošu etiķeti, kurā iekļauta šāda informācija.

Frāze “CAROTA DELL'ALTOPIANO DEL FUCINO IGP INDICAZIONE GEOGRAFICA PROTETTA”, rakstīta burtiem, kas ir vismaz divreiz lielāki par pārējiem etiķetes uzrakstiem;

visi dati par ražošanas/iepakošanas uzņēmuma nosaukumu, komercnosaukumu, adresi un cita informācija saskaņā ar attiecīgo tiesību aktu prasībām.

Citu informāciju, kas nav norādīta šajā specifikācijā, izvietot nav atļauts.

Produktus, ko ražo, kā izejvielu izmantojot AĢIN “Carota dell'Altopiano del Fucino”, arī pēc sagatavošanas un pārstrādes var tirgot iepakojumā, kas marķēts ar norādi uz AĢIN, bez Kopienas logotipa, ievērojot nosacījumu, ka:

AĢIN “Carota dell'Altopiano del Fucino”, atbilstoši sertificēts, ir vienīgais izmantotais burkānu veids,

uzņēmumi, kas izmanto AĢIN “Carota dell'Altopiano del Fucino”, ir iekļauti īpašā reģistrā, kuru izveido un uztur Lauksaimniecības un mežsaimniecības politikas ministrijas pilnvarota iestāde, un tos pārbauda tikai aizsargātā produkta sakarā.

Produktos, kur AĢN “Carota dell'Altopiano del Fucino” nav vienīgais burkānu veids, atsauce uz šo produktu ir atļauta tikai likumā noteiktajā kārtībā, norādot to tikai kā vienu no izejvielām, kas ietilpst produkta sastāvā vai no kā produkts ir izgatavots.

Logotips

Logotipa augšējā daļā ir frāze “Carota dell'Altopiano del Fucino” burtiem zaļā krāsā Pantone P.C.S. (S 274-1 CVS), ar melnu kontūru, fontā Cooper blk hd bt, ar skaidri redzamu augstuma variāciju, kas frāzes vidusdaļā reprezentē augstieni (Altopiano) un frāzes beigās — zemieni (Fucino). Apakšā frāze INDICAZIONE GEOGRAFICA PROTETTA fontā Arial rounded mt bold, baltā krāsā uz zila Pantone reflex blue fona. Pa kreisi no teksta atrodas EK AĢIN logotips.

4.9.   Valsts prasības: —

----

(1)  Eiropas Komisija, Lauksaimniecības ģenerāldirektorāts, Lauksaimniecības produktu kvalitātes nodaļa, B-1049, Brisele.

----

----

Reģistrācijas pieprasījuma publicēšana Regulas (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību 6. panta 2. punkta nozīmē

(2005/C 240/06)

Šī publikācija dod tiesības iesniegt iebildumus minētās regulas 7. un 12.d panta nozīmē. Visi iebildumi, kas attiecas uz šo pieprasījumu, ir jāiesniedz ar dalībvalsts kompetentās iestādes, VTO dalībvalsts vai saskaņā ar 12. panta 3. punktu atzītas trešās valsts starpniecību sešu mēnešu laikā no publicēšanas dienas. Publikācijas pamatojumam jo īpaši izmanto 4.6. punktu, ar ko atzīst, ka pieprasījums ir pamatots Regulas (EEK) Nr. 2081/92 nozīmē.

KOPSAVILKUMA VEIDLAPA

PADOMES REGULA (EEK) Nr. 2081/92

“PATACA DE GALICIA” VAI “PATATA DE GALICIA”.

EK Nr.: ES/00205/06.09.2001

ACVN ( ) AĢIN (X)

Šim kopsavilkumam ir informatīvs raksturs. Lai iegūtu pilnīgu informāciju, interesenti, un jo īpaši šeit minēto AĢIN produktu ražotāji, tiek aicināti iepazīties ar specifikācijām pilnā redakcijā, kas ir pieejamas vai nu konkrētā valstī, vai kompetentos Eiropas Komisijas dienestos (1).

1.   Dalībvalsts kompetentā iestāde:

2.   Pieteikuma iesniedzēja grupa:

2.1.A)   Nosaukums: S.A.T. N447 XUGA — A LIMIA

2.2.A)   Adrese: Porto Alto. Xinzo de Limia. Ourense

2.1.B)   Nosaukums: Cooperativa de Santaballa

2.2.B)   Adrese: Santaballa. Vilalba. Lugo

2.3.   Sastāvs: Ražotāji/pārstrādātāji (x) citi ( )

3.   Produkta veids:

1.6. klase. Augļi, dārzeņi un labība — kartupeļi

4.   Specifikācija:

(prasību apkopojums saskaņā ar 4. panta 2. punktu)

4.1.   Nosaukums: “Pataca de Galicia” vai “Patata de Galicia”

4.2.   Apraksts: Aizsargātais produkts ir sugas Solanum tuberosum L. šķirnes Kennebec cilvēku uzturam paredzēti kartupeļu bumbuļi.

Prasībām, kas piemērojamas attiecībā uz aizsargātu produktu, atbilst kartupeļi, kuru diametrs ir starp 40 mm un 80 mm. Diametru nosaka pēc kvadrātacu sieta vienas acs malas garuma, caur kuru bumbulis iet cauri bez spiešanas.

Kartupeļi, kas aizsargāti ar ģeogrāfiskās izcelsmes norādi “Pataca de Galicia”, ir ar šādām raksturīgām īpašībām:

forma ovāla vai apaļa,

seklas acis,

plāna, gluda miza

miza koši dzeltenā krāsā,

mīkstums baltā krāsā,

struktūra: stingra uz tausti, krēmveida pēc pagatavošanas, sātīga,

patēriņa īpašības: lieliskas, pateicoties augstam sausnas saturam un krāsai, aromātam un garšai pēc pagatavošanas,

citas īpašības: sausnas saturs virs 18 % un mazāk nekā 0,4 % reducējošo cukuru.

4.3.   Ģeogrāfiskā teritorija: Produkts, kas ir aizsargāts ar AĢIN, ir audzēts un fasēts teritorijā, kurā ietilpst Galīcijas autonomā apgabala četri apakšapgabali:

Bergantiños (A Coruña): kurā ietilpst Carballo, Coristanco, Laracha, Malpica un Ponteceso pašvaldības.

Terra Cha-A Mariña (Lugo): kurā ietilpst visa pašvaldību Abadín, Alfoz, Barreiros, Cospeito, Foz, Lourenzá Mondoñedo, Ribadeo, Trabada, Valadouro, Vilalba un Xermade teritorija.

Lemos (Lugo): kurā ietilpst Monforte, Pantón un Saviñao pašvaldības.

A Limia (Ourense): kurā ietilpst visa pašvaldību Baltar, Os Blancos, Calvos de Randín, Porqueira, Rairíz de Veiga, Sandiás, Sarreaus, Trasmiras, Vilar de Santos un Xinzo de Limia teritorija, kā arī pagasti Coedo un Torneiros pašvaldībā Allaríz, pagasti Atas, Cualedro, Lucenza, Vilela un A Xironda pašvaldībā Cualedro, pagasti Bóveda, Padreda, Seiró un Vilar de Barrio pašvaldībā Vilar de Barrio un pagasti A Abeleda, Bobadela a Pinta, A Graña un Sobradelo pašvaldībā Xunqueira de Ambía.

4.4.   Izcelsmes apliecinājums: Aizsargātu ģeogrāfiskās izcelsmes norādi “Pataca de Galicia” var iegūt vienīgi Kennebec šķirnes kartupeļi, kas ir paredzēti cilvēku uzturam, izaudzēti no sertificēta sēklas materiāla vai kontrolēti atkārtoti izmantojot sēklas materiālu no tās pašas saimniecības, stādot atbilstošā (brīvā no slimībām) augsnē, kas atrodas iepriekšminētajos apgabalos un ir reģistrēta Consejo Regulador (Regulatīvajā padomē).

Līdzīgā kārtā šā produkta fasēšanu drīkst veikt tikai minētajos apgabalos un Consejo Regulador reģistrētās noliktavās un fasēšanas uzņēmumos.

Kartupeļu uzglabāšanu un fasēšanu drīkst veikt tikai minētās teritorijas robežās nolūkā saglabāt to specifiskās īpašības. Uzglabāšanas un fasēšanas uzņēmumi tradicionāli atrodas augstākās kvalitātes kartupeļu audzēšanas reģionos, kas nodrošina labāku un efektīvāku uzraudzības iestāžu darbu. Cits mērķis ir samazināt produkta bojāšanos transportēšanas laikā (paaugstināts sasitumu risks, neatbilstošs temperatūras režīms utt.) un izvairīties no nepiemērotiem glabāšanas apstākļiem.

Consejo Regulador, pamatojoties uz standartā EN-45011 iekļautajiem vispārējiem produktu sertificēšanas iestāžu kritērijiem, garantē produkta izsekojamību, kas tiek nodrošināta, pateicoties īpašai apsēto platību inspekciju, identifikācijas un uzraudzības programmai saskaņā ar ikgadējo platību deklarāciju. Regulatīvā padome norīko neatkarīgu uzņēmumu (nepiederošu nozarei) realizēt kvalitātes kontroles un pilnveidošanas programmu attiecībā uz kartupeļu uzglabāšanu, apstrādi, fasēšanu un etiķetēšanu.

4.5.   Iegūšanas metode: Gala produktam ir jāatbilst šādām minimālajām kvalitātes prasībām: šķirnei raksturīgs izskats, bumbuļi nesadalīti, veseli un tīri, bumbuļi bez robiem un tumšiem plankumiem, ar labi izveidojušos mizu, stingri un bez acīm, bez ārējiem defektiem, plankumiem, plaisām, deformācijām un izbalējušām vietām, ar pietiekamu mitruma saturu, bez neatbilstošas garšas un aromāta.

Visā audzēšanas ciklā izmanto tradicionālo praksi; vienā un tajā pašā laukā kartupeļus nedrīkst stādīt 2 gadus pēc kārtas; jāizmanto tikai sertificēts sēklas materiāls vai sēkla no tās pašas saimniecības; attālumam starp augiem jābūt 75 × 32 - 35 cm; jāizmanto organiskais mēslojums ar pareizu C/N attiecību. Vagošana ir obligāta; 30 dienas pirms ražas novākšanas kartupeļus nedrīkst laistīt.

Maksimāli pieļaujamā raža produkta tirdzniecībai ar AĢIN norādi ir 22 t/ha neapūdeņotiem laukiem un 35 t/ha apūdeņotiem laukiem.

Produktam ir jābūt sašķirotam un safasētam atkarībā no diametra (vienmēr jābūt starp 40 un 80 mm) un cilmes vietas. Iepakojuma formātam ir jābūt iepriekš saskaņotam ar Consejo Regulador, un iepakojuma lielums ir 15, 10, 5, 4, 3, 2 un1 kg neto svara (25 kg liels iepakojums ir atļauts klientiem restorānu un viesnīcu nozarē).

Kartupeļus transportē atsevišķi, izmantojot specializētus transportlīdzekļus, un uzglabā telpās, kas ir sagatavotas šim nolūkam un akreditētas Consejo Regulador.

4.6.   Piesaiste: 

Vēsture

Kartupeļu audzēšana Galīcijā pirmo reizi ir pieminēta tālajā 1607. gadā, taču īstu svarīgumu un sociālo lomu tā ieguva 18. gadsimta vidū, kad sākās pirmās tiesiskās domstarpības starp zemniecību un desmitās tiesas savācējiem (1736). To lielākais uzliesmojums sekoja 1768.-69. gada graudu krīzei, tai būtiski ietekmējot demogrāfisko stāvokli reģionā.

Kopš 18. gadsimta beigām kartupeļu audzēšana (gan apūdeņotos, gan neapūdeņotos laukos) kļuva par vienu no raksturīgākajām Galīcijas lauksaimniecības ainavas iezīmēm, turklāt kartupeļi šajā reģionā bija cilvēku uztura un dzīvnieku (it īpaši liellopu un cūku) barības pamatā.

Kartupeļu parādīšanās un to audzēšanas uzsākšana lielā mērogā sniedza milzīgu ieguldījumu jauktas kultūraugu audzēšanas prakses izveidē; līdz šai dienai augu seka Galīcijā ietver kartupeļus.

Daba

Reljefs: Vispār Galīcijas augstienes apgabali ir piemēroti mežsaimniecībai un ekstensīvai lopkopībai, vidienes teritorijas ir piemērotas ekstensīvai zemkopībai un brīvai lopkopībai, savukārt ielejas un ieplakas ir lieliski piemērotas augļkopībai un dārzeņkopībai.

Klimats: Pateicoties klimatiskajiem apstākļiem, augsnes īpašībām un rūpīgai audzēšanas praksei, kartupeļiem piemīt unikālas kulinārās īpašības. Šā fakta dēļ, kas ir labi zināms tirgotājiem un patērētājiem, Galīcijas kvalitatīvie kartupeļi ir iemantojuši lielu popularitāti, kas liek noteikt tiem augstāku cenu gan reģionālajā, gan valsts tirgū.

Labvēlīgus klimatiskos apstākļus nodrošina lielais nokrišņu daudzums (attiecīgajā reģionā tas ir gadā 1 000-1 500 mm) un mērenas temperatūras, kas veicina optimālu kartupeļu augšanu bez papildu laistīšanas un nepārtrauktu bumbuļu attīstību. Sausuma periodā augustā un septembrī, samazinoties augsnes mitruma saturam, kartupeļi zaudē mitrumu tieši pirms novākšanas un lieliski nogatavojas, veidojot cietu un viendabīgu mizu, un abi šie faktori (miza un mitruma samazināšanās) uzlabo to glabāšanās un kulinārās īpašības.

Augsnes: Audzēšanai ieteicams izvēlēties irdenu, neakmeņainu augsni, kurā organisko vielu saturs nav pārāk augsts. Audzēšanas reģionā dominē smilšmāla un smilšainas māla augsnes ar pH no 5 līdz 6,5, kas ir lieliski piemērotas šai kultūrai. Augsnes struktūra ļauj veidoties smalkai, viendabīgai mizai un novākt tīrus kartupeļus (kurus nav jāmazgā). Paskābinātās augsnes iedarbojas profilaktiski pret kraupi (slimību, kas padara kartupeļu mizu raupju un kreveļainu, kā rezultātā kartupeļus ir grūti pārdot neglītā izskata dēļ).

Augsnes bagātīgā mēslošana ar kūtsmēsliem (aptuveni 25 līdz 30 tonnas uz hektāru) labvēlīgi ietekmē šajos īpašajos apstākļos audzēto kartupeļu lieliskās kulinārās īpašības.

4.7.   Kontroles iestāde: 

Consejo Regulador atbilst standarta EN-45011 prasībām saskaņā ar Regulas (EEK) Nr. 2081/92 10. pantu.

4.8.   Etiķetēšana: Uz katra aizsargātā produkta iepakojuma vienai trešdaļai no iepakojuma priekšējās puses ir jābūt aizņemtai ar logotipu un uzrakstu: aizsargāta ģeogrāfiskās izcelsmes norāde “Pataca de Galicia”. Uz iepakojuma ir jābūt arī Consejo Regulador izdotai numurētai etiķetei, kurā vēlreiz ir atkārtots logotips.

4.9.   Valsts prasības: 

----

(1)  Eiropas Komisija, Lauksaimniecības ģenerāldirektorāts, Lauksaimniecības produktu kvalitātes nodaļa, B-1049, Brisele.

----

----

Reģistrācijas pieprasījuma publicēšana Regulas (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību 6. panta 2. punkta nozīmē

(2005/C 240/07)

Šī publikācija dod tiesības iesniegt iebildumus minētās regulas 7. un 12.d panta nozīmē. Visi iebildumi, kas attiecas uz šo pieprasījumu, ir jāiesniedz ar dalībvalsts kompetentās iestādes, VTO dalībvalsts vai saskaņā ar 12. panta 3. punktu atzītas trešās valsts starpniecību sešu mēnešu laikā no publicēšanas dienas. Publikācijas pamatojumam jo īpaši izmanto 4.6. punktu, ar ko atzīst, ka pieprasījums ir pamatots Regulas (EEK) Nr. 2081/92 nozīmē.

KOPSAVILKUMA VEIDLAPA

PADOMES REGULA (EEK) Nr. 2081/92

“CLEMENTINE DE CORSE”

EK Nr.: FR/00300/02.07.2003

ACVN ( ) AĢIN ( X )

Šī kopsavilkuma veidlapa ir sagatavota informācijas nolūkā. Lai iegūtu visu informāciju, konkrēti, par ACVN vai AĢIN produktiem, ir jāiepazīstas ar visām specifikācijām, kas ir pieejamas vai nu konkrētā valstī, vai Eiropas Komisijas dienestos (1).

1.   Dalībvalsts kompetentais dienests:

2.   Grupa:

2.1   Nosaukums: Association pour la Défense et la Promotion de la Clémentine de Corse (APRODEC)

2.2   Adrese: 

2.3   Sastāvs: ražotāji/pārstrādātāji (X) citi (X): dārzkopji

3.   Produkta veids:

Klase 1.6. Augļi, dārzeņi un graudaugi, svaigi vai pārstrādāti.

4.   Specifikāciju apraksts:

(4. panta 2 .punkta prasību kopsavilkums)

4.1   Nosaukums: “Clémentine de Corse”

4.2   Apraksts: “Clémentine de Corse” ir klementīni (Citrus clémentina) bez sēklām, kuriem ir šāds raksturojums:

oranži sarkana krāsa, kurai var būt līdz 1/5 no virsmas zaļa epiderma;-

lielums no vidēja līdz mazam ar maksimālo šķērsgriezuma diametru starp 46 un 68 mm;

satur vismaz 42 % sulas;

skābena garša;

iekšējo gatavību nosaka attiecība (E/A) starp cukura daudzumu sulā (E), kas izteikts Briksa grādos, un skābumu tai pašā sulā (A), kas izteikts citronskābes gramos uz 100 gramiem. Šai attiecībai E/A jābūt starp 8 un 17, ja skābums ir starp 0,65 un 1,4;

vismaz 30 % augļu jāpārdod ar vienu līdz divām lapiņām pie ziedkātiņa.

4.3   Ģeogrāfiskais apgabals: Ģeogrāfisko apgabalu, kurā ražo “Clémentine de Corse”, veido Augškorsikas un Dienvidkorsikas departamentu dažu komūnu teritorijas vai teritoriju daļas, kas atrodas Korsikas salā Vidusjūrā. Šīs teritorijas galvenokārt atrodas piekrastes zonā un tiek noteiktas atkarībā no augstuma virs jūras līmeņa, reljefa un attāluma līdz jūrai (skat. 4.6. punktu).

Visas trīs darbības, proti, ražošana, ražas novākšana un iepakošana, tiek veiktas AĢN teritorijā.

4.4   Izcelsmes apliecinājums: Katru uzņēmēju vispirms pārbauda un pilnvaro iesniedzēja grupa un sertifikācijas iestāde. Izsekojamību nodrošina, sākotnēji identificējot katru augļu dārzu grupu un veicot citas darbības dažādu posmu laikā līdz brīdim, kad augļi nonāk pie gala patērētāja.

Katrā saimniecībā ir augļudārzu saraksts, kurā tiek identificētas zemes platības ar iestādītajiem klementīnkokiem un augļu dārzu grupas. “Klementīnu audzētāja grāmata” ļauj pārraudzīt darbības, ko veic klementīnu audzētājs katrā augļu dārzu grupā. Katrai novākto augļu partijai ir identifikācijas norāde par katru ražotāju un augļu dārzu grupu. Identifikācijas numurs tiek saglabāts nogādāšanai iepakošanas vietā, laikā, kamēr augļi atrodas “pieņemšanas” un “nodošanas” vietā, kā arī laikā, kad tos nosūta un transportē.

Kad tiek veikta pārdošana gala patērētājam, iesaiņojumiem piešķir identifikācijas numuru, kurā iekļauj partijas iepakojuma numuru, iepakošanas vietas numuru, saimniecības numuru un tās augļu dārzu grupas numuru, no kuras novākti augļi.

4.5   Iegūšanas metode: Korsikas citrusu audzētāju izmantotās ražošanas sistēmas pamatā ir katras augļu dārza grupas agronomiskā apsaimniekošana.

Par “augļu dārzu grupu” sauc klementīnkoku grupu, kas atbilst šādām prasībām: tājā ir iekļauti vienas šķirnes koki, kas ir iestādīti viedabīgās platībās (augsne, izvietojums un augstums virs jūras līmeņa), apsaimniekoti vienveidīgi un neatkarīgi no citām saimniecības augļu dārzu grupām (attiecībā uz mēslošanu, apūdeņošanu, sanitāro aizsardzību, dažāda veida apstrādi, apgriešanu un ražas novākšanu utt.).

Prasmes, kas ļauj iegūt viendabīgu un īpašu augļu kvalitāti, ir iegūtas, apvienojot ražotāju pieredzi, divdesmit gadu vietējās izpētes darba rezultātus, palīglīdzekļu attīstību attiecībā uz lēmumu pieņemšanu.

Klementīnkoki tiek katru gadu apgriezti.

Mēslošana un apūdeņošana tiek piemērota atkarībā no agronomiskiem un analītiskiem parametriem, kuri tiek regulāri pielāgoti. Zemes platībām jābūt aprīkotām ar apūdeņošanas iespējām.

Tiklīdz augļiem kokos ir optimālā krāsa un gatavība, tiek uzsākta ražas novākšana ar rokām. Tā tiek veikta daudzkārt, lai nodrošinātu lielāku novākto augļu partijas viendabību. Augļi tiek novākti ar lapām, lai garantētu to svaigumu.

Kad augļi ir noplūkti, nekāda veida ķīmiska apstrāde nav atļauta. Ir aizliegta krāsvielu pielietošana. Iepakošanas laikā augļi vienkārši tiek pārklāti ar dabīgo vasku un atlasīti, lai atbilstu “clémentine de Corse” kvalitātes prasībām.

Augļu šķirošana pēc lieluma un iepakošana tiek veikta to AĢIN produkcijas ražošanas ģeogrāfiskajā apgabalā, lai aizsargātu augļu kvalitāti, nodrošinātu produkta izsekojamību un atvieglotu tā ražošanas posmu kontroli. Noteikumus augļu šķirošanai pēc to lieluma kolektīvi ir pieņēmuši uzņēmēji, tāpēc augļu lielumam ir stingri noteikti kritēriji. Augļi, kas ir sertificēti ar AĢIN, tiek atlasīti pēc lieluma, kas atbilst kritērijam no 1 līdz 5. AĢIN galīgā apstiprināšana tiek veikta iepakotajām augļu partijām.

Iepakojums garantē identifikāciju un augļu kvalitāti līdz to pārdošanai gala patērētājam.

4.6   Saistība ar ģeogrāfisko apgabalu: Lai arī šodien klementīnkoku kultūra salas ekonomikā ieņem nozīmīgu vietu, Korsikas salā citrusaugu audzēšanas kultūra ir ļoti sena. Augļu dārzu izveidošanu terasēs austrumu piekrastes kalnu piekājēs līdz pat Korsikas zemesragam un Balaņā daži autori datē ar kristietības ēras sākumu. Līdzās ciedriem, kuru komerciālā kultūra beidzās ārkārtēju dabas katastrofu rezultātā, kuru sekas vēl vairāk pastiprināja nelabvēlīgi ekonomiskie apstākļi, salas vecos augļu dārzus veido arī apelsīnu plantācijas, mandarīnkoki vai citronkoki, par kuriem raksta daudzi autori, un kuri šur un tur vēl ir atrodami, kā pagātnes liecinieki citrusu audzēšanai uz salas.

Kopš divdesmitā gadsimta divdesmitajiem gadiem un klementīnkoku atklāšanu Alžīrijā, to stādi atvesti un iestādīti Korsikā. Kopš tā laika San Giuliano agronomiskās izpētes stacija, kas Korsikā darbojas kopš 1950. gada, veica tehniskus un ekonomiskus pētījumus, un tika pierādīts, ka klementīnkokiem šajā reģionā ir jāieņem pirmā vieta citrusaugu plantācijās.

Kopš 1964. gada citrusu audzētāji nevilcinājās stādīt klementīnkokus lielā apjomā. Šodien Korsikas augļu dārzi aizņem vairāk kā 2 000 hektāru lielas platības ar vidējo ražību 22 000 tonnas.

Šodien var apliecināt, ka Korsikas klementīnu reputācija ir acīmredzama, ka lapas, kas tiem ir klāt, cieši saistītas ar to izcelsmi. Korsikas klementīns uzskatāms par īpašu produktu savu īpašību dēļ (izmērs, garša, sulīgums, krāsa).

Turklāt to specifiskās īpašības ir saistītas ar to ražotājiem, bet tās veidojas arī salas augsnes un klimata atsevišķo īpatnību dēļ, kā arī tādēļ, ka tie aug tieši uz salas.

Korsikas AĢN teritorijas augsnes atšķiras no citām pie Vidusjūras biežāk sastopamajām augsnēm ar savu granīta un slānekļa izcelsmi un tai bieži vien raksturīgs, ka ir skābāka un mazāk smaga, un vairāk līdzinās augsnēm okeāna mērenajā klimatā. Šajās augsnēs iespējams attīstīt īpašus potcelmus, kas sniedz augļiem tās īpašības, kuru dēļ to kvalitāte ir īpaša.

Jūras un tuvējo kalnu reljefa ietekmes dēļ ražošanas teritorijā ir klimata īpatnības, kurām raksturīga mērena temperatūra, liels nokrišņu daudzums un mitrums, kas ir nozīmīgs augļa īpašās krāsas un garšas iegūšanai (garša ir vairāk skāba, mazāk salda).

Turklāt fakts, ka Korsika ir sala, ļauj klementīnkoku dārzus pasargāt no neskaitāmo slimību un nopietnu vīrusu attīstības, kas šobrīd tos neapdraud. Augļu dārzu nelielais izmērs, ko nosaka reljefs, veicina labāku to parazītu attīstības kontroli, kas varētu skart augļus.

Šo visu iemeslu dēļ ģeogrāfiskais apgabals noteikts par apgabalu, kurā apvienoti augsnes un klimata nosacījumi ar zināmu skaitu viegli identificējamiem lokalizācijas noteiktiem īpašiem kritērijiem, proti:

Augstums virs jūras līmeņa: tiek izvēlētas tikai tās teritorijas, kuras atrodas 2 līdz 300 metru augstumā. Būtībā zemāk kā 2 metru augstumā augsne sistemātiski ir nelabvēlīga (sāļa, hidromorfa, kūdraina, par daudz smilšaina). Virs 300 metru augstuma nelabvēlīgs ir reljefs un klimats.

Reljefs: slīpumam jābūt mazākam par 25 %,

Attālums no jūras: tam jābūt mazākam par 15 kilometriem, lai iegūtu jūras ietekmes efektu.

4.7   Kontroles iestāde: 

4.8   Marķēšana: Speciālu iepakojumu to augļu sūtīšanai, kuriem piešķirts AĢIN “Clémentine de Corse”, un īpašas etiķetes uz šā iepakojuma apstiprina attiecīgā kontroles iestāde.

Līdzās obligātajām norādēm, kuras atbilst komerclikuma prasībām, uz iepakojuma jābūt norādei: “Indication Géographique Protégée: Clémentine de Corse”.

4.9   Valsts prasības: —

----

(1)  Eiropas Komisija, Lauksaimniecības ģenerāldirektorāts – Lauksaimniecības produktu kvalitātes nodaļa, B-1049, Brisele

----

----

VALSTS ATBALSTS — NĪDERLANDE

Valsts Atbalsts Nr. C 15/2005 (ex NN34/2005)

Iespējamais nelikumīgais atbalsts VAOP

Uzaicinājums iesniegt atsauksmes saskaņā ar EK Līguma 88. panta 2. punktu

(2005/C 240/08)

(Dokuments attiecas uz EEZ)

Ar vēstuli 3.5.2005, kas autentiskā valodā ir pievienota šim kopsavilkumam, Komisija ir paziņojusi Nīderlandei par savu lēmumu uzsākt EK Līguma 88. panta 2. punktā paredzēto procedūru attiecībā uz minēto pasākumu.

Mēneša laikā pēc šā kopsavilkuma un tam pievienotās vēstules publicēšanas ieinteresētās personas var iesniegt savas atsauksmes par atbalstu, attiecībā uz kuru Komisija uzsāk procedūru, adresējot to:

Šīs atsauksmes paziņos Nīderlandei. Ieinteresētā persona, kas iesniedz atsauksmes, var rakstveidā pieprasīt, lai tās identitāte netiktu atklāta, norādot šādas prasības iemeslus.

KOPSAVILKUMA TEKSTS

APRAKSTS

NOVĒRTĒJUMS

Saskaņā ar 14. pantu Padomes Regulā (EK) Nr. 659/1999 jebkurš nelikumīgs atbalsts var tikt atprasīts no saņēmēja.

VĒSTULES TEKSTS

“Met dit schrijven stelt de Commissie Nederland ervan in kennis dat zij, na onderzoek van de door uw autoriteiten verstrekte informatie over de bovengenoemde maatregel, heeft besloten de procedure van artikel 88, lid 2, van het EG-Verdrag in te leiden.

1.   PROCEDURE

2.   BESCHRIJVING

2.1.   De begunstigde

2.2.   De markt

2.3.   De twee maatregelen

3.   BEOORDELING

3.1.   Bestaan van steun

Staatsmiddelen en toerekenbaarheid

Voordeel

Selectiviteit

Gevolgen voor het handelsverkeer tussen lidstaten

3.2.   Verenigbaarheid met het Verdrag

4.   CONCLUSIE

Gelet op de bovenstaande overwegingen verzoekt de Commissie Nederland, in het kader van de procedure van artikel 88, lid 2, van het EG-Verdrag, binnen één maand vanaf de datum van ontvangst van dit schrijven zijn opmerkingen te maken en alle dienstige inlichtingen te verstrekken voor de beoordeling van de steun. De Commissie wil onder andere precieze gegevens ontvangen over de aan de twee leningen in kwestie verbonden voorwaarden en rente. In dit verband verzoekt de Commissie Nederland haar inzichten over de toerekenbaarheid met betrekking tot de BNG-lening en het in hogervermelde twee maatregelen vervatte voordeel te willen meedelen. Voorts wenst zij gegevens te ontvangen over de economische en financiële ontwikkeling van onderneming, inclusief de mogelijke terugbetaling van twee leningen, sedert de toekenning van deze twee steunmaatregelen. Zij verzoekt uw autoriteiten onverwijld een afschrift van dit schrijven aan de potentiële begunstigden van de steunmaatregel te doen toekomen.”

----

(1)PB L 10 van 13.1.2001, blz. 33.

(2)PB C 37 van 3.2.2001, blz. 3.

(3)  Aangezien de maatregelen van 1998 en 2001 dateren, moeten zij worden onderzocht op basis van de in PB C 368 van 23.12.1994, blz. 12 gepubliceerde richtsnoeren voor de eerste maatregel en op basis van de in PB C 288 van 9.10.1999, blz. 2 gepubliceerde richtsnoeren voor de tweede.

----

----

Paziņojums (1) par darbinieku tiesību situācijas uzraudzības un novērtēšanas laikposmu Baltkrievijā, lai īslaicīgi atceltu priekšrocības saskaņā ar vispārējo preferenču sistēmu (VPS)

(2005/C 240/09)

Saskaņā ar 26. panta 1. punkta b) apakšpunktu Padomes Regulā (EK) Nr. 2501/2001 (2) par vispārējo tarifa preferenču sistēmas piemērošanu preferenču režīmu VPS saņēmējai valstij var īslaicīgi atcelt, “ja nopietni un regulāri tiek pārkāpta biedrošanās brīvība, tiesības uz koplīguma slēgšanu vai nediskriminācijas princips attiecībā uz nodarbinātību, profesijām vai bērnu darba izmantošanu, kā noteikts attiecīgajās SDO konvencijās.”

Pamatojoties uz informāciju, kas saņemta no Starptautiskās brīvo arodbiedrību konfederācijas (SBAK), Eiropas Arodbiedrību konfederācijas (EAK) un Pasaules darba konfederācijas (PDK), Komisija veica izmeklēšanu attiecībā uz iespējamiem nopietniem un regulāriem biedrošanās brīvības pārkāpumiem Baltkrievijā, kā noteikts SDO Konvencijās Nr. 87 un Nr. 98.

Komisija uzskata, ka atzinumi pamato īslaicīgu atcelšanu 26. panta 1. punkta b) apakšpunktā minētā iemesla dēļ, un saskaņā ar Regulas Nr. 2501/2001 39. pantā noteikto procedūru nolēma sešus mēnešus uzraudzīt un novērtēt situāciju Baltkrievijā. Komisija plāno iesniegt priekšlikumu Padomei par to tirdzniecības preferenču īslaicīgu atcelšanu, kas piešķirtas saskaņā ar Padomes Regulu Nr. 2501/2001, ja vien pirms šā laikposma beigām Baltkrievija neapņemas veikt nepieciešamos pasākumus, lai astoņu mēnešu laikā nodrošinātu atbilstību principiem, kas minēti 1998. gada SDO Deklarācijā par pamatprincipiem un tiesībām darbā, kā noteikts SDO Izmeklēšanas komisijas 2004. gada jūlija ziņojumā ietvertajos divpadsmit ieteikumos.

----

(1)  Komisijas Lēmums (2005. gada 17. augusts) par darbinieku tiesību situācijas uzraudzību un novērtēšanu Baltkrievijā, lai īslaicīgi atceltu tirdzniecības preferences.

(2)OV L 346, 31.12.2001., 1. lpp.

----

----

Iebildumu necelšana pret paziņoto koncentrāciju

(Lieta Nr. COMP/M.3938 — CRH/Quester)

(2005/C 240/10)

(Dokuments attiecas uz EEZ)

2005. gada 15. septembrī Komisija nolēma necelt iebildumus pret augstāk paziņoto koncentrāciju un paziņo, ka tā ir saderīga ar kopējo tirgu. Šis lēmums ir balstīts uz Padomes Regulas (EK) Nr. 139/2004 6. panta 1. punkta b) apakšpunktu. Lēmuma pilns teksts ir pieejams vienīgi angļu un tiks publicēts pēc tam, kad tiks noskaidrots, vai tas ietver jelkādus komercnoslēpumus. Tas būs pieejams:

----